"Re itse se fa moithuti a kgona go : bontsha bokgoni jwa go rulaganya go kwalela maitlhomo a a rileng , baamogedi ba tshedimosetso le maemo a a rileng : tlhalosa ditlhokego tsa mefuta ya ditiro tse di tlwalegileng ; lemoga baamogedi ba tshedimosetso ba ba maleba le maitlhomo a a rileng jaaka go anela , tlhalosa , sedimosa le go thadisa ; lemoga le go tlhalosa mefuta ya ditlhangwa tse di tla tlhagisiwang jaaka tsa boikakanyetsi , tshedimosetso , boitlhamedi , tirisano / bogolaganyi le ditlhangwa tse di dirisang mekgwa e e farologaneng ya tlhaeletsano ; tsaya tshwetso le go dirisa setaele le kagego tse di maleba tsa ditlhangwa ; dira dipatlisiso ka ditlhogo go tswa mo metsweding e e farologaneng e e tlwaelegileng a bo a kwala diphitlhelelo ; batla , fitlhelela , tlhopha , rulaganya le go nyalanya tshedimosetso e e maleba go tswa mo metsweding e e tlwaelegileng ; bopa le go rulaganya dikakanyo ka go dirisa ditsela tse di jaaka kgobokanyo ya dintlha , ditshwantsho , lenaane la mafoko a a botlhokwa , papetlana ya thulagano ya dintlha / dikakanyo ; dirisa didiriswa tse di rileng tsa pono le tse di itlhametsweng ka tshwanelo . "